 RASPUNDEREA POLUATORULUI PENTRU PREJUDICIAL CAUZAT Prof univ dr Florea Magureanu Lector univ drd George Magureanu Poptean Universitatea Româno-Americana Având în vedere obligativitatea transpunerii legislatiei comunitare, în noua calitate a României de stat membru în Uniunea Europeana si faptul ca obiectivul adoptarii si intrarii în vigoare a Directivei nr 2004/35/CE privind raspunderea de mediu referitoare la prevenirea si repararea prejudiciului adus mediului consta si în stabilirea unui cadru legislativ unitar în acest domeniu, s-a impus armonizarea legislatiei românesti pentru aplicarea integrala si implementarea corecta a acestei directive Astfel, prin Ordonanta de Urgenta a Guvernului nr 68/2007,1 privind raspunderea de mediu cu referire la prevenirea si repararea prejudiciului asupra mediului s-a conturat cadrul legal privind raspunderea poluatorului pentru prejudicial provocat, precum si masurile ce trebuie luate de catre orice persoana ce a fost contaminata Aceeasi Ordonanta, la articolul 2, defineste termenii si expresiile utilizati în cuprinsul sau, astfel: 1 amenintare iminenta cu un prejudiciu - o probabilitate suficienta de producere a unui prejudiciu asupra mediului în viitorul apropriat; 2 drept vatamat - orice drept fundamental prevazut de Constitutie sau de lege, caruia i se aduce o atingere printr-un act administrativ; 3 emisie - evacuarea în mediu, ca rezultat al activitatilor umane, a unor substante, preparate, organisme sau microorganisme; 4 interes legitim privat - posibilitatea de a pretinde o anumita conduita în considerarea realizarii unui drept subiectiv viitor si previzibil, prefigurat; 5 masuri preventive - orice masuri luate ca raspuns la un eveniment, o actiune sau o omisiune care a creat o amenintare iminenta cu un prejudiciu asupra mediului, în scopul prevenirii sau diminuarii prejudiciului; 6 masuri reparatorii - orice actiune sau un ansamblu de actiuni, inclusiv masuri de reducere a prejudiciului sau masuri interimare menite sa refaca, sa reabiliteze sau sa înlocuiasca resursele naturale prejudiciate si/sau serviciile deteriorate sau sa furnizeze o alternativa echivalenta pentru aceste resurse sau servicii; 7 operator - orice persoana fizica sau juridica de drept public sau privat care desfasoara sau detine controlul unei activitati profesionale sau, în cazul în care legislatia nationala prevede acest lucru, care a fost investita cu putere economica decisiva asupra functionarii tehnice a unei astfel de activitati, inclusiv detinatorul unui act de reglementare pentru o astfel de activitate ori persoana care înregistreaza sau notifica o astfel de activitate; 8 prejudiciu - o schimbare negativa masurabila a unei resurse naturale sau o deteriorare masurabila a unui serviciu legat de resursele naturale, care poate surveni direct sau indirect Potrivit prevederilor art 6 alin (1) din Ordonanta de Urgenta a Guvernului nr 195/2005 "Protectia mediului constituie obligatia si responsabilitatea autoritatilor administratiei publice centrale si locale, precum si a tuturor persoanelor fizice si juridice" Prin masurile recente, statul recunoaste oricarei persoane dreptul la un mediu sanatos si echilibrat ecologic, garantând în acest scop prin aceeasi ordonanta, la art 5 urmatoarele: a) accesul la informatia privind mediul, cu respectarea conditiilor de confidentialitate prevazute de legislatia în vigoare; b) dreptul de asociere în organizatii pentru protectia mediului; c) dreptul de a fi consultat în procesul de luare a deciziilor privind dezvoltarea politicii si legislatiei de mediu, emiterea actelor de reglementare în domeniu, elaborarea planurilor si programelor; d) dreptul de a se adresa, direct sau prin intermediul organizatiilor pentru protectia mediului, autoritatilor administrative si/sau judecatoresti, dupa caz, în probleme de mediu, indiferent daca s-a produs sau nu un prejudiciu; e) dreptul la despagubire pentru prejudiciul suferit Autoritatea competenta pentru stabilirea si luarea masurilor preventive si reparatorii, precum si pentru evaluarea caracterului semnificativ al prejudiciului asupra mediului este Agentia judeteana pentru protectia mediului Orice persoana fizica sau juridica care este afectata sau posibil a fi afectata de un prejudiciu asupra mediului sau care se considera vatamata într-un drept al sau ori într-un interes legitim are dreptul: a) sa transmita comisariatului judetean al Garzii Nationale de Mediu orice observatii referitoare la producerea unui prejudiciu asupra mediului sau a unei amenintari iminente cu un astfel de prejudiciu; b) sa solicite agentiei judetene pentru protectia mediului, în scris sau prin mijloace electronice de comunicare, sa ia masurile prevazute de ordonanta de urgenta De asemenea, se poate adresa comisariatului judetean al Garzii Nationale de Mediu si, respectiv, agentiei judetene pentru protectia mediului, orice organizatie neguvernamentala care promoveaza protectia mediului, care îndeplineste conditiile cerute de legislatia în vigoare, considerându-se ca aceasta este vatamata într-un drept al sau ori într-un interes legitim Solicitarea prevazuta mai sus este necesar a fi însotita de informatiile si datele relevante care sustin observatiile transmise în legatura cu respectivul prejudiciu adus mediului În situatia în care solicitarea si informatiile care o însotesc arata, într-o maniera plauzibila, ca exista un prejudiciu asupra mediului, agentia judeteana pentru protectia mediului o analizeaza si cere, în scris, operatorului în cauza opinia sa asupra solicitarii si informatiilor anexate, în termen de 5 zile de la primirea solicitarii Operatorul are la dispozitie un termen de 5 zile de la primirea cererii din partea agentiei judetene pentru protectia mediului pentru a transmite acesteia opinia sa În termen de 15 zile de la transmiterea cererii catre operator, agentia judeteana pentru protectia mediului informeaza persoanele care au trimis comentarii, despre decizia de a actiona sau de a refuza sa actioneze Decizia prevazuta se va motiva în fapt si în drept si va contine informatii asupra termenelor si procedurii prevazute de Legea nr 554/2004 privind contenciosul administrativ În cazul unei amenintari iminente cu un prejudiciu, agentia judeteana pentru protectia mediului informeaza persoanele care au trimis observatii, numai dupa luarea masurilor necesare conform ordonantei de urgenta sus mentionata Persoanele se pot adresa instantei de contencios administrativ competente, pentru a ataca, din punct de vedere procedural sau substantial, actele, deciziile sau omisiunile autoritatilor competente prevazute de Ordonanta de Urgenta nr 68/2007 Solutionarea cererii înaintate instantei se realizeaza potrivit dispozitiilor Legii nr 554/2004 În dreptul mediului, raspunderea este angajata atunci când prin fapta care încalca legea, s-a produs o poluare efectiva a acestuia, elementul esential al raspunderii speciale de dreptul mediului fiind poluarea lui Potrivit art 2 pct 51 din OUG 195/2005, modificata, poluarea reprezinta introducerea directa sau indirecta a unui poluant (orice substanta, preparat sub forma solida, lichida, gazoasa sau sub forma de vapori ori de energie, radiatie electromagnetica, ionizanta, termica, fonica sau vibratii care, introdusa în mediu, modifica echilibrul constituentilor acestuia si al organismelor vii si aduce daune bunurilor materiale) care poate aduce prejudicii sanatatii umane si/sau calitatii mediului, dauna bunurilor materiale ori cauza o deteriorare sau o împiedicare a utilizarii mediului în scop recreativ sau în alte scopuri legitime În ordonanta mentionata, la acelasi articol pct 52, se defineste si prejudiciul suferit ca fiind "efectul cuantificabil în cost al daunelor asupra sanatatii oamenilor, bunurilor sau mediului, provocat prin poluanti, activitati daunatoare ori dezastre" În unele opinii, s-a sustinut ca raspunderea în acest domeniu este subiectiva, ea fiind angajata de subiectii de drept carora li s-au impus anumite obligatii legale, pe care acestia, printr-o actiune sau o omisiune le încalca, provocând un prejudiciu Ceea ce este specific este calitatea de victima a poluarii si anume mediul înconjurator În afara de aceasta trasatura specifica, se pastreaza conditiile pentru raspunderea civila delictuala Totusi, în aceasta materie se tinde spre fundamentarea unei raspunderi proprii, speciale, raspunderea ecologica, un prim pas reprezentându-l O U G 195/1995, modificata, care consacra caracterul obiectiv, independent de culpa al raspunderii pentru prejudiciul cauzat prin poluarea mediului În cazul pluralitatii autorilor, raspunderea este solidara În materia dreptului mediului sanctiunile aplicabile variaza în functie de gravitatea faptei, dupa cum urmeaza: constituie contraventii si se sanctioneaza cu amenda cuprinsa între 3000 lei si 6000 lei pentru persoanele fizice si 25000 lei si 50000 lei pentru persoanele juridice, încalcarea unor obligatii, ex : obligatia de a automonitoriza protectia mediului, de a tine o stricta evidenta a substantelor si preparatelor periculoase, de a identifica si preveni riscurile pe care substantele si preparatele periculoase le pot prezenta asupra populatiei, de a aplica prin sisteme proprii programe de supraveghere a contaminarii radioactive a mediului, de a întretine perdelele forestiere si aliniamentele de protectie, spatiile verzi, parcurile, gardurile vii pentru îmbunatatirea capacitatii de regenerare a atmosferei, protectia fonica si eoliana, de a preveni deteriorarea calitatii mediului, de a nu arde miristile, stuful, tufarisurile sau vegetatia ierboasa, fara acceptul autoritatii competente pentru protectia mediului, de a nu schimba destinatia terenurilor amenajate ca spatii verzi prevazute în planurile urbanistice, etc De asemenea, constituie contraventii si se sanctioneaza cu amenda de la 5 000 lei la 10 000 lei, pentru persoane fizice, si de la 30 000 lei la 60 000 lei, pentru persoane juridice, încalcarea prevederi legale, de catre: autoritatile administratiei publice locale, a obligatiilor privind îmbunatatirea microclimatului urban, precum si încalcarea de catre persoanelor fizice si juridice a obligatiilor cu privire la, transportul, manipularea, depozitarea, si comercializarea substantelor chimice, evaluarea impactului asupra mediului la proiectarea lucrarilor care pot modifica cadrul natural al unei arii naturale protejate, conservarea habitatelor naturale, regimul eliminarii deseurilor, etc Încalcarea obligatiilor ce implica functionarea fara respectarea autorizatiei de mediu, refuzul de a nu diminua, modifica sau înceta activitatile generatoare de poluare, deversarea în apele de suprafata sau subterane de ape uzate, substante petroliere sau periculoase, ape ce contin substante periculoase, etc de catre persoanele fizice sau juridice, constituie contraventii si se sanctioneaza cu amenda de la 7 500 lei la 15 000 lei, pentru persoane fizice, si de la 50 000 lei la 100 000 lei, pentru persoane juridice Potrivit prevederilor art 97 alin (1) din Ordonanta de Urgenta a Guvernului nr 195/2005, constatarea contraventiilor si aplicarea sanctiunilor se realizeaza de: a) comisari si persoane împuternicite din cadrul Garzii Nationale de Mediu si Administratiei Rezervatiei Biosferei "Delta Dunarii"; b) autoritatile administratiei publice locale si personalul împuternicit al acestora; c) Comisia Nationala pentru Controlul Activitatilor Nucleare, Ministerul Apararii Nationale si Ministerul Administratiei si Internelor prin personalul împuternicit, în domeniile lor de activitate, conform atributiilor stabilite prin lege La aliniatul (2) al aceluiasi articol se prevede "Constatarea contraventiilor si aplicarea sanctiunilor prevazute la art 96 se realizeaza si de personalul structurilor de administrare si custozii ariilor naturale protejate, numai pe teritoriul ariei naturale protejate administrate" Constituie infractiuni si se pedepsesc cu închisoare de la 3 luni la un an sau cu amenda penala de la 30000 lei la 60000 lei faptele care sunt de natura sa puna în pericol viata ori sanatatea umana, animala sau vegetala, cum ar fi: arderea miristilor, stufului, tufarisurilor si vegetatiei ierboase din ariile protejate si de pe terenurile supuse refacerii ecologice sau poluarea accidentala datorita nesupravegherii executarii lucrarilor noi, functionarii instalatiilor, echipamentelor tehnologice si de tratare si neutralizare, mentionate în prevederile acordului de mediu si/sau autorizatiei/autorizatiei integrate de mediu Alte fapte cu consecinte mai grave, cum ar fi: nerespectarea interdictiilor privind utilizarea pe terenuri agricole de produse de protectie a plantelor sau îngrasaminte chimice, ori provocarea, datorita nesupravegherii surselor de radiatii ionizante, a contaminarii mediului si/sau a expunerii populatiei la radiatii ionizante, omisiunea de a raporta prompt cresterea peste limitele admise a contaminarii mediului, aplicarea necorespunzatoare sau neluarea masurilor de interventie în caz de accident nuclear, constituie infractiuni si se pedepsesc cu închisoare de la 1 la 5 ani, urmatoarele fapte, daca au fost de natura sa puna în pericol viata ori sanatatea umana, animala sau vegetala Ordonanta prevede sanctiuni mai grave, respectiv închisoare de la 2 la 7 ani, pentru fapte cum ar fi: continuarea activitatii dupa dispunerea încetarii acesteia; neluarea masurilor de eliminare totala a substantelor si preparatelor periculoase care au devenit deseuri; refuzul interventiei în cazul poluarii accidentale a apelor si a zonelor de coasta s a În situatia în care infractiunile prevazute în actul normative mentionat au pus în pericol sanatatea sau integritatea corporala a unui numar mare de persoane, au avut vreuna dintre urmarile prevazute în art 182 din Codul penal ori au cauzat o paguba materiala importanta, pedeapsa este închisoarea de la 3 la 10 ani si interzicerea unor drepturi, iar în cazul în care s-a produs moartea uneia sau mai multor persoane ori pagube importante economiei nationale, pedeapsa este închisoarea de la 7 la 20 de ani si interzicerea unor drepturi De retinut ca si tentativa la savârsirea unor asemenea fapte se pedepseste 1 Ordonanta de urgenta nr 68/2007 din 28/06/2007 privind raspunderea de mediu cu referire la prevenirea si repararea prejudiciului asupra mediului a fost publicata în MOF nr 446 - 29/06/2007 si a fost aprobata prin Legea nr 19/2008 din 29/02/2008 publicata în MOF nr 170 - 05/03/2008 - - 1 